У другой палове 1940-х гадоў у Ашгабаце ў сям’і сваёй роднай сястры опернай спявачкі Вольгі Мікуліч-Сабуравай (загінула падчас ашгабацкага землятрусу) жыве і працуе вядомы беларускі пісьменнік Барыс Мікуліч. Другая частка яго “Аповесці пра сябе” (апублікавана ў часопісе “Нёман”) прысвечана Ашгабацкаму перыяду. У шчырым, напоўненым трывогай і смутку апавяданні нядаўні вязень сталінскіх лагераў дзеліцца сваімі ўражаннямі пра Ашгабат, Туркменістан, Махтумкулі, аднаго з першых яго пе­ракладчыкаў на рускую мову Шэнгелі.